title: Alfred Bester
text: Alfred M. Bester (New York,  – Doylestown, Pennsylvania, ) a oa ur skrivagner stadunanat war dachenn ar skiant-faltazi. Evit ar skingomz hag ar skinwel e skivas ivez, koulz hag evit bannoù-treset.
  
  Buhez
  E Manhattan e New York e voe ganet Alfred Bester d'an 18 a viz Kerzu 1913, eil bugel ha mab nemetañ James J. Bester, ur Yuzev aostrian perc'henn war ur stal-votoù, ha Bell Silverman, ur Yuzevez a oa bet ganet en Impalaeriezh Rusia ; ar yideg e oa he yezh-vamm kent he divroañ da SUA en he c'hrennoad. Ur verc'h, Rita, o devoa bet e 1908. An itron Bester a droas d'ar ranngredenn Skiant kristen bet diazezet gant Mary Baker Eddy (1821-1910) e 1879 ; daoust da gement-se ne voe kelennet relijion ebet da Rita hag Alfred.
  
  Goude e studi e Skol-veur Pennsylvania ez eas da gevrenn ar gwir e Skol-veur Columbia e New York, a zilezas goude daou vloavezh hepken avat.
  
  E 1936 e timezas da Rolly Goulko (1917-1984), un aktourez e Broadway, er skinwel hag er skingomz (hi e voe mouezh kentañ Lois Lane en abadenn skingomz The Adventures of Superman skignet gant WOR-AM adalek 1940 betek 1951).
  
  E 1938, oadet a 25 bloaz, e tivizas Alfred Bester skrivañ istorioù skiant-faltazi. Bloaz goude e voe embannet e istor berr kentañ, The Broken Axiom er gelaouenn Thrilling Wonder Stories, ha priz ar gwellañ istor bet skrivet gant un amatour a voe deroet dezhañ. Trizek istor all a voe embannet e 1939  ha 1940 e Thrilling Wonder Stories ha Startling Stories. Goude-se e kendalc'has A. Bester da skrivañ istorioù berr, evit Astounding Science Fiction ivez.
  
  Er bloaz 1942 e voe pedet da skrivañ evit an embanner bannoù-treset DC Comics, ma savas istorioù Superman, Batman ha Captain Marvel ; istorioù Green Lantern a skrivas ivez, ha gantañ e voe ijinet ar Green Lantern Oaths ("Leoù Green Lantern") hollvrudet. Evit an aozadur King Features Syndicate e skrivas istorioù Mandrake the Magician ha The Phantom p'edo o c'hrouer Lee Falks (1911-1999) o stourm en Eil Brezel-bed.
  
  Goude tremenet pevar bloavezh o skrivañ evit bannoù-treset e troas Alfred Bester war-du ar skingomz, pa oa bet lavaret dezhañ gant e wreg e oa klask war-lerc'h istorioù nevez. Skrivañ evit ar stirad Nick Carter (skignet e 1943-45) a eure neuze, koulz hag evit The Shadow (1930-54), Charlie Chan (1932-48), The New Adventures of Nero Wolfe (1950-51) hag abadennoù all. Evit ar stirad S-F The CBS Radio Mystery Theater (1974-82) e skrivas ivez diwezhatoc'h.
  
  Pa voe diorroet ar skinwel en SUA adalek 1948 e stagas da skrivañ evit ar media nevez-se, ar stirad Tom Corbett: Space Cadet (1950-55) pergen.
  
  Adalek 1950 e tistroas da skrivañ istorioù S-F, a voe embannet en Astounding Science Fiction hag e The Magazine of Fantasy and Science Fiction.
  
  E 1952 e voe embannet e romant kentañ, The Demolished Man er gelaouenn Galaxy dre deir rann, kent al levr e 1953 ; un taol kaer e voe, pa c'hounezas ar Priz Hugo kentañ evit ar romant gwellañ. E 1953 c'hoazh ec'h embannas A. Bester e eil romant, Who He? (anvet The Rat Race e 1956), diwar-benn greanterezh ar skinwel.
  
  A-drugarez d'e c'hoproù e veajas Alfred Bester gant e bried da Europa (Rouantelezh-Unanet hag Italia) ma skrivas pennadoù a-zivout ar skinwel europat evit ar gelouenn Holiday ha man echuas e drede romant, The Stars My Destination (Tiger! Tiger! en R-U e 1956 kent an embannadur en SUA e 1957). En un doare reoliek e skrivas pennadoù a-zivout ar beajiñ evit Holiday a-raok bezañ he fennskriver adalek 1963 betek he niverenn diwezhañ e 1971
  
  E deroù ar bloavezhioù 1980 e tilojas an tiegezh Bester da Ottsville (Pennsylvania), nepell diouzh Doylestown ma varvas Alfred d'an 30 a viz Gwengolo 1987 a-c'houde ul lez torret, d'an oad a 74 vloaz.
  
  Oberennoù
  
  Nann-faltazi
  Romantoù
  1953 : Who He? (en R-U ; The Rat Race en SUA, 1957) 
  1991 (dalif) : Tender Loving Rage
  Arnodskridoù
  1951 : Writing the Radio Mystery
  1959 : The Science Fiction Novel (a-gevret gant Robert Bloch, Basil Davenport, Robert A. Heinlein ha Cyril M. Kornbluth) 
  1966 : The Life and Death of a Satellite
  
  Skiant-faltazi
  Romantoù
  1952 : The Demolished Man
  1956 : The Stars My Destination
  1975 : The Computer Connection
  1979 : The Stars My Destination, Volume One: The Graphic Story Adaptation (romant grafek, treset gant Howard Chaykin)
  1980 : Golem 100
  1981 : The Deceivers
  1998 (dalif) : Psychoshop (a-gevret gant Roger Zelazny) 
  Istorioù berr
  1939 : The Broken Axiom • No Help Wanted
  1940 : Guinea Pig, Ph.D. • Voyage to Nowhere
  1941 : The Mad Molecule • Slaves of the Life-Ray • The Pet Nebula • The Probable Man • Adam and No Eve • The Biped, Reegan
  1942 : Life for Sale • The Push of a Finger • The Unseen Blushers • Hell Is Forever
  1950 : Oddy and Id1951 : Of Time and Third Avenue1952 : Hobson's Choice1953 : Disappearing Act • The Roller Coaster • Star Light, Star Bright • Time Is the Traitor1954 : 5,271,009 • Fondly Fahrenheit1958 : The Die-Hard • Travel Diary • The Men Who Murdered Mohammed1959 : Will You Wait? • The Black Nebulea (Quintet, Part 1)  • The Pi Man
  1963 : I Will Never Celebrate New Year's Again • They Don't Make Life Like They Used to 
  1964 : The Flowered Thundermug • Out of This World
  1968 : Ms. Found in a Champagne Bottle
  1972 : The Animal Fair
  1973 : Something Up There Likes Me
  1974 : The Four-Hour Fugue
  1976 : Here Come the Clones: A Complete Short History of SF Writing with Fifty All-Purpose Footnotes
  1979 : Galatea Galante, the Perfect Popsy • MS Found in a Coconut
  1987 : The "Hes", the "Shes", and the "Its"
  1989 (dalif) : Never Love a Hellhag
  1997 (d.) : And 3½ to Go'''' • The Devil Without Glasses2000 (d.) : The Demolished Man: the Deleted Prologue • The Lost Child Diembann : Emerging Nation • The Black Hole Pawnshop
  Dastumadoù
  1958 : Starburst
  1964 : The Light Fantastic
  1976 : Star Light, Star Bright
  1997 (dalif) : Virtual Unrealities: The Short Fiction of Alfred Bester
  2000 (dalif) : Redemolished
  Diembann : Witches Times Four
  Torkadoù
  1967 : An Alfred Bester Omnibus
  1976 : Starlight: The Great Short Fiction of Alfred Bester
  Levrioùigoù (dalif)
  2009 : The Flowered Thundermug
  2013 : The Starcomber
  2020 : The Push of a Finger2022 : The Unseen BlushersEnorioù
  1953 : Hugo Award evit The Demolished Man1987 : Nebula Grand Master1988 (dalif) : Prometheus Hall of Fame Award evit The Stars My Destination''
  
  Liammoù diavaez
  
  Notennoù
  
  Ganedigezhioù 1913
  Marvioù 1913
  Skrivagnerien SUA
  Skrivagnerien skiant-faltazi
  Skrivagnerien saoznek